PROCES VERBAL

Nr. 3 din 29.01.2016

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți

membrii Consiliului de Observatori: DELEU Doina, GUREZ Lilia, GROZAVU Petru, CĂLUGĂRU Larisa, ȚAPEȘ Vitalie, VASILACHE Ludmila, NISTOR Stela
Invitați:

Olga Bordeianu – Președinte al IPNA Compania ”Teleradio-Moldova”;

Mircea Surdu – Director al postului public de televiziune ”Moldova 1”;

Veaceslav Georghișenco  Director interimar al postului ”Radio Moldova”;

Tatiana Stelea – vicedirector financiar, șef serviciu planificare;

Petru Sinica - șef serviciu resurse umane;
Radu Vahnovan – consilier financiar-bancar;

Natalia Novac - șef serviciu audit intern;
Natalia Balteanu – contabil șef;
Iana Derenji – specialist principal serviciu audit intern.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 7 membri CO, respectiv a propus începerea şedinţei CO.

S-a votat începerea şedinţei, ora 14:00: „PRO” – 7 voturi  (D. Deleu; L. Gurez; L.Calugăru; V.Țapeș; L. Vasilache, P. Grozavu, S. Nistor).

Preşedintele Consiliului de Observatori al IPNA Compania „Teleradio-Moldova” a propus și supus votului Ordinea de zi cu următoarele subiecte:
1. Alegerea Secretarului Consiliului de Observatori.

2. Cu privire la executarea Hotărârii CO Nr. 84 din 07.08.2015.

3. Cu privire la executarea Hotărârii CO Nr. 115 din 19.11.2015.

4. Cu privire la executarea Hotărârii CO Nr. 133 din 23.12.2015.

5. Cu privire la executarea Hotărârii CO Nr. 134 din 23.12.2015.
S-a votat: 

„PRO” – 7 voturi  (D. Deleu; L. Gurez; L.Calugăru; V.Țapeș; L. Vasilache, P. Grozavu, S. Nistor).

Preşedintele Consiliului de Observatori al IPNA Compania „Teleradio-Moldova” Doina Deleu a propus organizarea ședinței în modul următor: raportorul subiectului se expune în termen de până la 15 minute, urmează etapa ”Întrebări și dezbateri” care durează 20 minute, cu posibilitatea de prelungire a timpului după necesitate. Membrii CO se vor respecta reciproc, înaintând întrebări pe rând la ridicarea mâinii și ascultând fără a dezbate vorbitorul.  

În același timp, a dat citire cap. V din Regulamentul CO ”Procedura de votare în cadrul ședințelor CO”, în special pct. 22: ”Votul deschis se exprimă prin ridicarea mâinii (…). Înainte de votare Preşedintele formulează clar problema ce se pune la vot. Secretarul şedinţei număra voturile şi le înscrie în procesul-verbal, iar Preşedintele anunţă rezultatele votării.” Și a amintit despre necesitatea respectării pct. 30 din Regulament, cităm: ”În timpul votării membrii Consiliului de Observatori nu pot lua cuvântul şi nu sunt acceptate nici un fel de comentarii”.

Preşedintele Consiliului de Observatori al IPNA Compania „Teleradio-Moldova” Doina Deleu a supus votului propunerea de organizare: raportorului se oferă 15 min, pentru întrebări și dezbateri se acorda 20 min cu posibilitatea de prelungire a timpului, membrii CO ridică mâna pentru ca președintele CO să le oferire cuvânt, pentru ca să formuleze întrebări, votul deschis se exprimă prin ridicarea mâinii, iar în timpul votării membrii Consiliului de Observatori nu pot lua cuvântul şi nu sunt acceptate nici un fel de comentarii. 
„PRO” – 7 voturi  (D. Deleu; L. Gurez; L.Calugăru; V.Țapeș; L. Vasilache, P. Grozavu, S. Nistor).

Subiectul nr. 1 - Alegerea Secretarului Consiliului de Observatori al IPNA Compania „Teleradio-Moldova”
Preşedintele Consiliului de Observatori al IPNA Compania „Teleradio-Moldova” a menționat că din data de 01 decembrie 2015 funcția de secretar al CO este vacantă și a propus candidatura dlui Dumitru Pulbere la această funcție.
Dnul Țapeș a rugat dnul Pulbere să se prezinte. Dnul Pulbere a relatat că este jurist de profesie, a activat în cadrul CNA, BNM Interpol, PNC Europol, SA Moldovagaz, are experientă de muncă în domeniul juridic și de relații internaționale.
Domnul Grozavu și doamna Vasilachi și-a manifestat nemulțumirea cu privire la faptul că Președintele CO nu a prezentat din timp CV-ul noului secretar al CO.

L. Gurez a explicat că refuză să exercite funcția de secretar a ședințelor CO. Dacă nu va fi acceptată candidatura dl D. Pulbere, ea a propus ca fiecare dintre menmbrii CO să exercite atribuțiile de secretar lunar, dar în fond ea acceptă candidatura domnului D. Pulbere.

Domnul Țapeș și doamna Nistor au menționat că înțeleg cît de complicat e să exerciți lucrările de secretariat și că a fost suficient timp ca fiecare membru CO să propună o candidatură la postul de secretar CO, fapt care nu a fost realizat.
Preşedintele Consiliului de Observatori al IPNA Compania „Teleradio-Moldova” a supus votului candidatura dlui Dumitru Pulbere la funcția de secretar al CO care este vacantă.
S-a votat:

„PRO” – 5 voturi  (D. Deleu; L. Gurez; L.Calugăru; S.Nistor; V.Țapeș). 
„CONTRA” – 2 voturi (P. Grozavu, L. Vasilache)
L. Vasilache a cerut Președintelui CO să supună votului propunerea sa de amînarea a votării secretarului CO pentru o altă ședință. 
Preşedintele Consiliului de Observatori al IPNA Compania „Teleradio-Moldova” a supus votului amînarea  votării secretarului CO pentru o altă ședință.

S-a votat:

„PRO” – 2 voturi (P. Grozavu, L. Vasilache). 
CONTRA – 5 voturi (D.Deleu; L.Gurez; S.Nistor; L.Călugăru; V.Țapeș)
Subiectul nr. 2 - Cu privire la executarea Hotărârii CO Nr. 84 din 07.08.2015.
Preşedintele Consiliului de Observatori al IPNA Compania „Teleradio-Moldova” a amintit membrilor CO despre faptul că în urma discutării detaliate a Hotărârii Curții de Conturi RM nr.13 din 30.04.2015 cu privire la Raportul auditului conformităţii gestionării fondurilor publice asociat auditului situaţiilor financiare la Instituţia Publică Naţională a Audiovizualului Compania „Teleradio-Moldova” pe anii 2013-2014, a fost inițiat subiectul rentabilității bazei de odihnă ”Unda”. În cadrul ședinței din 07 august 2015 prin hotărârea CO Nr. 84 membrii CO au luat act de Nota informativă prezentată de Preşedintele IPNA Compania „Teleradio Moldova”, Avizul Serviciului juridic, sondajul efectuat printre salariații Companiei și propuneri și sugestii privind perspectiva Bazei de odihnă ”Unda”, au constatat ca fiind nerentabilă şi neatractivă Bazei de odihnă ”Unda” și au dat sarcină Preşedintelui IPNA Compania „Teleradio Moldova” să identifice în termen de până la 01.12.2015 soluţii de dezvoltare a bazei de odihnă ”Unda”.

Preşedintele Consiliului de Observatori a oferit cuvânt Preşedintelui IPNA Compania „Teleradio Moldova” pentru a susține subiectul dat.
Dna Bordeianu a explicat că pentru identificarea oportunităților de dezvoltare a bazei de odihnă ”Unda” s-au efectuat o serie de acțiuni, ca urmare a cărora au fost identificați potențiali investitori. Dna Bordeianu a propus prelungirea termenului până la 31 martie 2016 pentru identificarea soluțiilor pentru dezvoltarea a bazei de odihnă ”Unda”.
P. Grozavu a solicitat Președintelui CO să supună votului, separat, propunerea sa cu privire la rezilierea contractului cu Primăria Vadul lui Vodă, încheierea unui contract cu o altă bază de odihnă în care se va odihni personalul companiei pe perioada estivală, iar compania va subvenționa cheltuielile conform contractului colectiv de muncă.
Preşedintele Consiliului de Observatori al IPNA Compania „Teleradio-Moldova” a supus votului propunerea de reziliere a contractului cu Primăria Vadul lui Vodă, încheierea unui contract cu o altă bază de odihnă în care se va odihni personalul companiei pe perioada estivală, iar compania va subvenționa cheltuielile conform contractului colectiv de muncă.
S-a votat: 
„PRO” – 1 vot (P. Grozavu)
CONTRA – 6 voturi (D.Deleu; L.Gurez; S.Nistor; L.Călugăru; V.Țapeș; L.Vasilache)
Preşedintele Consiliului de Observatori al IPNA Compania „Teleradio-Moldova” a totalizat propunerile:

1. Se ia act de Nota informativă prezentată de Preşedintele IPNA Compania „Teleradio Moldova”, Nota informativă prezentată de directorul tehnic și Analiza veniturilor și a cheltuielilor efective a Bazei de odihnă ”Unda” pentru 2015.

2. Se prelungește până la 31 martie 2016 termenul de executare a Hotărârii CO Nr. 84 din 07 august 2016. 
3. Anexa Nota informativă prezentată de Preşedintele IPNA Compania „Teleradio Moldova”, Nota informativă prezentată de directorul tehnic și Analiza veniturilor și a cheltuielilor efective a Bazei de odihnă ”Unda” sunt parte integrantă a prezentei hotărâri.

 4. Prezenta hotărâre intră în vigoare la data adoptării.
L. Călugăru a propus să fie modificat puntul doi, adică – să se identifice pînă la 01 martie 2016 agenți economici pentru dezvoltarea Bazei de odihnă ”Unda”. Toţi membrii CO au susţinut propunerea dnei Călugăru.
Preşedintele Consiliului de Observatori al IPNA Compania „Teleradio-Moldova” a totalizat propunerile și le-a supus votului:

1. Se ia act de Nota informativă prezentată de Preşedintele IPNA Compania „Teleradio Moldova”, Nota informativă prezentată de directorul tehnic și Analiza veniturilor și a cheltuielilor efective a Bazei de odihnă ”Unda” pentru 2015.

2.  Preşedintele al IPNA Compania „Teleradio-Moldova” identifică pînă la 01 martie 2016 agenți economici pentru dezvoltarea Bazei de odihnă ”Unda”.
3. Anexa Nota informativă prezentată de Preşedintele IPNA Compania „Teleradio Moldova”, Nota informativă prezentată de directorul tehnic și Analiza veniturilor și a cheltuielilor efective a Bazei de odihnă ”Unda” sunt parte integrantă a prezentei hotărâri.

 4. Prezenta hotărâre intră în vigoare la data adoptării.
S-a votat: 
„PRO” – 6 voturi (D.Deleu; L.Gurez; S.Nistor; L.Călugăru; V.Țapeș; L.Vasilache)
 CONTRA – 1 vot (P. Grozavu)
Subiectul nr. 3 - Cu privire la executarea Hotărârii CO Nr. 115 din 19.11.2015.

Preşedintele CO a amintit că la 19 noiembrie 2015 Consiliul de Observatori a examinat sesizarea dlui Scorpan care în fond nu ținea de atribuțiile CO, dar în urma discuțiilor aprinse cu majoritatea voturilor CO a emis Hotărârea nr. 115 prin care s-a dispus ca Preşedintele IPNA Compania „Teleradio-Moldova” și directorul televiziunii ”Moldova 1” să creeze un grup de lucru cu participarea membrilor CO, Petru Grozavu și Vitalie Țapeș, pentru examinarea sesizării, despre rezultatele cărora vor informa Consiliul de Observatori în prima ședință a lunii decembrie 2015.
Preşedintele CO a întrebat cine dintre membrii CO, dl Grozavu sau dl Țapeș se va expune primul.
P. Grozavu a menționat că Filmoteca TV este în stare bună, Fonoteca – stare plauzibilă, Videoteca – stare proastă, propunînd evaluarea condițiilor de păstrare a arhivei TV și planul de acțiuni privind redresarea situației. În baza evaluării se va putea decide ce urmează de făcut. 
M. Surdu a menționat că televiziunea nu este gata pentru digitalizare. Evaluarea nu poate avea loc din cauze tehnice și a propus amînarea examinării acestui subiect pentru altă ședință cu prezența șefei arhivei și a directorului tehnic.
L. Gurez a fost de aceeași părere.
Președintele CO a propus:

1. Preşedintele al IPNA Compania „Teleradio-Moldova” prezintă în termen de 30 zile CO un Raport de Evaluare a condițiilor de păstrare a arhivei TV și planul de acțiuni privind redresarea situației.
2. Prezenta hotărâre intră în vigoare la data adoptării. 
S-a votat: 7 voturi (D.Deleu; L.Gurez; S.Nistor; L.Călugăru; V.Țapeș; L.Vasilache, P. Grozavu)
Subiectul nr. 4 - Cu privire la executarea Hotărârii CO Nr. 133 din 23.12.2015.
Preşedintele Consiliului de Observatori al IPNA Compania „Teleradio-Moldova” a reamintit membrilor CO că în cadrul ultimei ședințe din anul 2015, CO a aprobat modificarea planul de finanțare și a constatat faptul că retribuția muncii planificată pentru 2015 a fost depășită ca urmare a acordării masive de suplimente pentru cumularea funcțiilor. Respectiv CO a obligat Președintele IPNA Compania ”Teleradio-Moldova” să inițieze în termen de 30 de zile o anchetă internă de serviciu în vederea stabilirii cauzelor care au adus la acordarea masivă de suplimente pentru cumularea funcțiilor în rezultatul cărora s-a depășit cuantumul aprobat pentru fondul salarial. Rezultatele anchetei interne de serviciu vor fi prezentate Consiliului de Observatori la expirarea a 30 de zile conform Codului Muncii care curg din momentul adoptării prezentei hotărâri.
Președintele CO a dat citire recomandările serviciului de audit.

P.Grozavu a propus includerea în hotărîre a următorului punct – Preşedintele al IPNA Compania „Teleradio-Moldova” prezintă trimestrial CO executarea planului financiar pentru 2016.
Preşedintele CO a propus:

1. Se aprobă toate recomandările serviciului audit intern.
2. Preşedintele al IPNA Compania „Teleradio-Moldova” prezintă trimestrial CO executarea planului financiar pentru 2016.
3. Prezenta hotărâre intră în vigoare la data adoptării.
S-a votat: „PRO” – 7 voturi (D.Deleu; L.Gurez; S.Nistor; L.Călugăru; V.Țapeș; L.Vasilache, P. Grozavu)

Subiectul nr. 5 - Cu privire la executarea Hotărârii CO Nr. 134 din 23.12.2015.


Preşedintele Consiliului de Observatori al IPNA Compania „Teleradio-Moldova” a amintit membrilor CO că în urma examinării subiectului transmiterii în locațiune a spațiului de 337,06m.p. situat la parterul Casei Radio, membrii CO au constatat că calculele prezentate sunt eronate și respectiv a adoptat hotărârea nr. 134 prin care a respins propunerea, obligând Președintele IPNA Compania ”Teleradio Moldova” să prezente în prima ședință a lunii ianuarie 2016 contractul-model de locațiune care fi luat drept bază pentru încheierea tuturor contractelor de locațiune pentru 2016.

În același timp a amintit de o altă Hotărâre CO nr.90 din 21.08.2015, prin care s-a decis ca transmiterea în locațiune a bunurilor IPNA Companiei ”Teleradio-Moldova” se va efectua cu acordul prealabil al Consiliului de Observatori, în conformitate cu prevederile art. 63 din Codul audiovizualului și capitolul 11 pct. 7 lit. c) din Statutul Instituţiei Publice Naţionale a Audiovizualului Compania „Teleradio-Moldova”.

Prin urmare consideră necesar ca Președintele IPNA Compania „Teleradio-Moldova” să dea următoarele indicații:

· Să preavizeze toți locatarii despre faptul că în urma aprobării Hotărârii nr.90 din 21.08.2015 și a prezentei hotărâri, în termen de 1 lună urmează să fie perfectate toate contractele de locațiune, conform contractului model aprobat de CO.

· Toate contractele vor fi semnate pentru un termen de până la 31 decembrie 2016.

·  Înainte de semnarea contractului de locațiune, va fi prezentat extrasul Camerei Înregistrării de Stat care atestă lista fondatorilor și administratorilor, va fi semnat un Act de verificare între părți care va dovedi creanțele locatarului și se va semna un Acord adițional de stingere a datoriei în etape/tranșe, cu aplicarea sancțiunilor pentru fiecare zi de neachitare a datoriei.

· Locatarii care nu vor dori să perfecteze contracte după modelul nou, vor fi atacați în instanțele judecătorești pentru încasarea datoriei, penalităților și venitului ratat, inclusiv cu solicitarea aplicării măsurii de asigurare prin evacuarea forțată a locatarului.

· La îndeplinirea sarcinilor de mai sus, CO vor fi transmite spre aprobare în formă de tabel lista locatarilor cu indicarea – denumirii agentului economic, adresei juridice, codului fiscal, spațiului ce urmează a fi închiriat, chiriei lunare, sumei datoriei, perioadei de rambursare a datoriei, acordului de reeșalonare a datoriei și penaliții.
Aceste măsuri nu vor admite acumulare de datorii și vor permite evidența corectă a locațiunii, ceea ce a fost solicitat de Curtea de Conturi în Raportul său nr. 13 din 30.04.2015.
Preşedintele CO a propus votului:

1. Preşedintele al IPNA Compania „Teleradio-Moldova” preavizează toți locatarii despre faptul că în urma aprobării Hotărârii nr.90 din 21.08.2015 și a prezentei hotărâri, în termen de 1 lună urmează să fie perfectate toate contractele de locațiune, conform contractului model aprobat de CO.

2. Toate contractele vor fi semnate pentru un termen de până la 31 decembrie 2016.

3.  Înainte de semnarea contractului de locațiune, Locatarul prezentă Extrasul Camerei Înregistrării de Stat care atestă lista fondatorilor și administratorilor, va fi semnat un Act de verificare între părți care va dovedi creanțele locatarului și se va semna un Acord adițional de stingere a datoriei în etape/tranșe, cu aplicarea sancțiunilor pentru fiecare zi de neachitare a datoriei.

4. Locatarii care nu vor dori să perfecteze contracte după modelul nou, vor fi atacați în instanțele judecătorești pentru încasarea datoriei, penalităților și venitului ratat, inclusiv cu solicitarea aplicării măsurii de asigurare prin evacuarea forțată a locatarului.

5. La îndeplinirea sarcinilor de mai sus, CO vor fi transmite spre aprobare în formă de tabel lista locatarilor cu indicarea – denumirii agentului economic, adresei juridice, codului fiscal, spațiului ce urmează a fi închiriat, chiriei lunare, sumei datoriei, perioadei de rambursare a datoriei, acordului de reeșalonare a datoriei și penaliții.
S-a votat: „PRO” – 7 voturi (D.Deleu; L.Gurez; S.Nistor; L.Călugăru; V.Țapeș; L.Vasilache, P. Grozavu)

Președintele CO a propus următoarea ședință pentru ziua de joi, 11 februarie, ora 14.00, iar pe Ordinea de zi vor figura chestiunile:
1. Strategia de dezvoltare a Serviciului Marketing pentru 2016.

2. Regulamentul și fișa de post al ombudsmanului (în colaborare cu Asociaţia Presei Electronice Libere (APEL) și Consiliul de Presă din RM). 
3. Diverse.
S-a votat: „PRO” – 7 voturi (D.Deleu; L.Gurez; S.Nistor; L.Călugăru; V.Țapeș; L.Vasilache, P. Grozavu)

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.

S-a votat: „PRO” – 7 voturi (D.Deleu; L.Gurez; S.Nistor; L.Călugăru; V.Țapeș; L.Vasilache, P. Grozavu)

Durata şedinţei: 14:00-18.00.
Au semnat:
Preşedintele

Consiliului de Observatori                                    

Doina DELEU

Secretarul 

Consiliului de Observatori                                   
   
 Dumitru PULBERE

